Rigobērs Songs

Rigobērs Songs Bahanags (; dzimis ) ir Kamerūnas futbola treneris un bijušais futbolists, spēlēja aizsarga pozīcijā, bijis Kamerūnas futbola izlases dalībnieks. No 2022. līdz 2024. gadam Songs bija Kamerūnas futbola izlases galvenais treneris.https://www.lequipe.fr/Football/Actualites/Rigobert-song-nouveau-selectionneur-du-cameroun/1319738 Kopš 2025. gada Songs ir Centrālāfrikas Republikas futbola izlases galvenais treneris.

 Karjera 
Pārsvarā spēlējis centra aizsarga vai labā aizsarga pozīcijā. Savu profesionālo karjeru viņš sāka Francijas komandā Metz. 1996. gadā viņš palīdzēja klubam izcīnīt Coupe de la Ligue trofeju. 1999. gadā viņš pievienojās Itālijas A sērijas komandai Salernitana. Vēlāk uzspēlējis Anglijas komandās Liverpool un West Ham United, kā arī Vācijas Bundeslīgas komandā 1. FC Köln, tomēr viņš nespēja nostiprināties komandu sastāvos. 2002. gadā Songs atgriezās Francijā, kur viņš divus gadus spēlēja Lens komandā. 2004. gadā Songs pievienojās Turcijas Superlīgas komandai Galatasaray, uzvarot divus Superlīgas titulus un vienu Turcijas kausu. Savu karjeru noslēdza Trabzonspor vienībā.

Kamerūnas futbola izlases sastāvā piedalījies astoņos Āfrikas Nāciju kausos, kas ir rekords. Piecos no turnīriem bijis arī komandas kapteinis. Viņam pieder arī rekords par visvairāk nospēlētiem mačiem Āfrikas Nāciju kausā (35 mači). 2000. un 2002. gadā kļuvis arī par turnīra uzvarētāju. Aizvadījis arī visvairāk mačus Kamerūnas izlasē (137). Spēlējis 1994., 1998., 2002. un 2010. gada FIFA Pasaules kausā. Viņš un Zinedins Zidāns ir vienīgie divi spēlētāji, kuri ir noraidīti no laukuma divos dažādos FIFA Pasaules kausos.

 Sasniegumi 
Metz

 Coupe de la Ligue: 1995—96

Liverpool

 UEFA kauss: 2000—01

Galatasaray

 Turcijas Superlīga: 2005—06, 2007—08
 Turcijas kauss: 2004—05

Trabzonspor

 Turcijas kauss: 2009—10

Kamerūna

 Āfrikas Nāciju kauss: 2000, 2002; finālists: 2008
 FIFA Konfederāciju kauss finālists: 2003

 Atsauces 

 Ārējās saites 

Kategorija:1976. gadā dzimušie
Kategorija:Kamerūnas futbolisti
Kategorija:Kamerūnas izlases futbolisti
Kategorija:Kamerūnas futbola treneri
Kategorija:Kamerūnas futbola izlases treneri
Kategorija:Centrālāfrikas Republikas futbola izlases treneri
Kategorija:FC Metz spēlētāji
Kategorija:Liverpool FC spēlētāji
Kategorija:West Ham United F.C. spēlētāji
Kategorija:1. FC Köln spēlētāji
Kategorija:Stambulas "Galatasaray" spēlētāji
Kategorija:Trabzonspor spēlētāji
Kategorija:1994. gada FIFA Pasaules kausa spēlētāji
Kategorija:1998. gada FIFA Pasaules kausa spēlētāji
Kategorija:2002. gada FIFA Pasaules kausa spēlētāji
Kategorija:2010. gada FIFA Pasaules kausa spēlētāji
Kategorija:2022. gada FIFA Pasaules kausa treneri
Kategorija:US Salernitana 1919 spēlētāji
Kategorija:RC Lens spēlētāji